विजय मर्चेंट इलेवन की तरफ से खेलते हुए विजय मांजरेकर इलेवन के खिलाफ मैच में अर्जुन तेंदुलकर ने बेहतरीन गेंदबाजी करते हुए 6 बल्लेबाजों को पवेलियन का रास्ता दिखाया। उनके इस शानदार प्रदर्शन के दम पर उनकी टीम ने ये मैच जीता भी। अर्जुन ने 70 रन देते हुए 6 विकेट झटके। इस मैच में अर्जुन तेंदुलकर की बेहतरीन गेंदबाजी के दम पर विजय मर्चेंट टीम ने विजय मांजरेकर इलेवन को दूसरी पारी में 216 रन पर ही समेट दिया। अब चौथी पारी में विजय मर्चेंट टीम को जीत के लिए सिर्फ 120 रन चाहिए थे। उनकी टीम के बल्लेबाज प्रग्नेश कांपिलेवर ने भी शानदार प्रदर्शन करते हुए 155 रनों की पारी खेली।